Joseph Mees

**Joseph Mees** (1923–2001) var en katolsk titulærerkebiskop og diplomat for Den hellige stol.

## Liv og virke
### Prest
Joseph Mees ble presteviet den 4. april 1948.

For å forberedes på en diplomatisk karriere for Pavestolen, begynte han på Det pavelige diplomatakademi i 1948.

### Titulærerkebiskop, apostolisk nuntius til Indonesia
Pave Paul VI utnevnte ham til titulærerkebiskop *pro hac vice* av Ypres og apostolisk nuntius i Indonesia den 14. juni 1969. Kardinalstatssekretæren, kardinal Jean-Marie Villot, ordinerte ham til biskop den 30. juni samme år; medkonsekratorer var erkebiskop Sergio Pignedoli, sekretær for Kongregasjonen for folkenes evangelisering, og Emiel-Jozef De Smedt, biskop av Brugge.

### Nuntius til Paraguay
Paven utnevnte ham til apostolisk nuntius i Paraguay den 10. juli 1973. Han stod nær den paraguayanske diktator Alfredo Stroessner.

### Nuntius til Lesotho og apostolisk delegat til Sør-Afrika
Pave Johannes Paul II utnevnte ham til apostolisk pro-nuntius til Lesotho og apostolisk delegat til Sør-Afrika den 19. januar 1985. Snarere enn å støtte den sør-afrikanske katolske biskopers anti-apartheid-arbeid anført av erkebiskop Denis Eugene Hurley av Durban, siterte Mees pave Johannes Pauls bestemmelser mot geistliges deltakelse i politikk - de samme ord som den sørafrikanske president P.W. Botha hadde sitert for biskopene: *«Det tilligger ikke Kirkens hyrder å gripe direkte inn i den politiske konstruksjon og organisering av det sosiale liv. Denne oppgaven er en del av lekfolkets kall, som handler på eget initiativ sammen med sine medborgere.»*

Han trakk seg fra sin post i Sør-Afrika i oktober 1987, det synes som han ble tilbakekalt av Pavestolen. Med dette ble presten msgr. Mario Roberto Cassari den pavelige diplomat som var *[[Chargé d'Affaires]]*, og han gav biskopenes innsats entusiastisk støtte.

Mees døde78 år gammel den 9. desember 2001.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean-Marie Villot (1905-1979) *1954
* Erkebiskop *Joseph Mees* (1923-2001) *1969

## Referanser